ב \_\_\_\_\_ בשבת, \_\_\_\_\_ יום לחודש \_\_\_\_\_ בשנת \_\_\_\_\_ לבריאת עולם ובמקביל ל \_\_\_\_\_ יום לחודש \_\_\_\_\_ בשנת \_\_\_\_\_, למנין שאנו מונים כאן, ב \_\_\_\_\_, בנוכחות בני משפחה וחברים, בני הזוג האהובים \_\_\_\_\_ ו \_\_\_\_\_ נכנסו בברית הנישואים.

אנו זה עבור זו החברים הכי טובים; הנך תקוותיי ועתידי, מקור כוחי, הנפש התאומה שלי. עם צאתנו למסע החיים, אנו מבטיחים לאהוב ולעודד זה את זו ולהעניק זה לזו השראה. חיינו המשותפים ניזונים מהידיעה שחברות אמת היא המקור לאהבה עזה ונצחית. באמצעות איחוד זה, אנו נשבעים להעריך ולתמוך זה בזו, בשאיפה מתמדת לגלות רגישות האחד לצרכי השנייה. נזין זה את זו מבחינה רגשית, רוחנית ואינטלקטואלית, ותמיד נהיה מודעים למעלות ולחוזקות של כל אחד מאיתנו. אנו מבטיחים לחגוג את רגעי האושר בחיינו בחן ולהתגבר על רגעי הקושי בנחישות. אנו מתחייבים להוקיר זה את זו ולתמוך זה בזו, בעודנו מתמודדים עם הניסיונות שהחיים יציבו בפנינו בכוח שקט ובאומץ, ומקבלים את ברכות החיים בהשתאות, בשמחה ובצחוק. מי ייתן ונשמר את האינטימיות בינינו, ושזו בתורה תצמיח אמון, כנות ותקשורת. כשותפים לחיים, נשאף להקים בית המחויב למורשתנו היהודית, בית השופע אהבה, שלום, סובלנות וחסד. זה מבעד לעיני זו, אנו רואים את העולם באור חדש: מי ייתן ונהיה טובים יותר ביחד. צחוקנו המתגלגל הוא שירנו. מנגינתו ממלאת את ביתנו ומאירה את זיכרונותינו בצבעים מופלאים. ”כאשר אהבתי לצידי, כל שחר מביא אושר, וכל דקה היא שי“. נזכור תמיד מדוע התאהבנו.

בעמדי לצידך בגאווה, בעיניך אני רואה את אהבתי, ובליבך אני רואה את חלומותיי, ובברית זו אני רואה איחוד אמיתי ויציב המושתת על חמלה, טוב-לב וכנות.

בכל זמן ובכל מקום, לא יהיה עוד סיפור אהבה כשלנו.

בריתנו הקדושה שרירה וקיימת.